5 የመንግሥት ከፍተኛ የሥራ ኃላፊዎች በጡረታ እንዲያርፉ መደረጉን የጠቅላይ ሚኒስትር ፅ/ቤት አስታወቀ
ለበርካታ ዓመታት በመንግሥት ኃላፊነት ቦታዎች ያገለገሉ ከፍተኛ የመንግሥት የሥራ ኃላፊዎችም በጡረታ እንዲያርፉ መደረጉን ከጠቅላይ ሚኒስትር ፅህፈት ቤት የተገኘዉ መረጃ አመለከተ ፡፡በጡረታ እንዲያርፉ የተደረጉ ከፍተኛ የመንግሥት የሥራ ኃላፊዎች የውጭ ግንኙነት ስትራቴጂክ ጥናት ኢንስትቲዩት ዋና ዳይሬክተር ጀነራል የሆኑት  አቶ ስብሐት ነጋ/አቦይ ስብሐት/፣  ዶ/ር ካሱ ኢላላ ከፖለሲ ጥናትና ምርምር ማዕከል፣ አቶ በለጠ ታፈረ ከተቀናጀ የመሬት አጠቃቀም፣ ዕቅድና ፖሊሲ ዝግጅት ፕሮጀክት፣ አቶ ታደሰ ኃይሌ ከንግድና ኢንዱስትሪ የፖሊሲ ዕቅድ አፈጻጸምና ክትትል፣ እና  አቶ መኮንን ማንያዘዋል ከፖሊሲ ምርምር ማዕከል ሲሆኑ በቀጣይም ረዥም ጊዜ በመንግሥት ኃላፊነት ቦታዎች ላይ ያገለገሉ የመንግስት ሃላፊዎች እንዲያርፉ የማድረጉ ሥራ እንደሚቀጥል ፅህፈት ቤቱ አዉስቷል፡፡እርምጃዉም መንግስት እያካሄደ ያለውን ሪፎርም የተሳካ እንዲሆን የማድረጉ ሥራ እንዲሁም ለሕዝቡ የልማትና ለውጥ ፍላጎት ተገቢ ምላሽ የመስጠት ጥረት አካል እንደሆነ ተመልክቷል፡፡ 